వైఫ్ అఫ్ అనిర్వేశ్

వైఫ్ అఫ్ అనిర్వేశ్ 2025లో విడుదలైన తెలుగు సినిమా. మహేంద్ర గజేంద్ర సమర్పణలో గజేంద్ర ప్రొడక్షన్స్ బ్యాన‌ర్‌పై వెంకటేశ్వర్లు మెరుగు, శ్రీ శ్యామ్ గజేంద్ర నిర్మించిన ఈ సినిమాకు గంగ సప్తశిఖర దర్శకత్వం వహించాడు. రాంప్రసాద్, జెమినీ సురేష్, కిరీటి, సాయి ప్రసన్న, సాయి కిరణ్ ప్రధాన పాత్రల్లో నటించిన ఈ సినిమా ట్రైల‌ర్‌ను మార్చి 1న విడుద‌ల చేయగా, సినిమాను మార్చి 7న విడుదల చేశారు.
కథ 
అనిర్వేశ్ (జబర్దస్త్ రామ్ ప్రసాద్) తనను తన భార్య విచెలిత (సాయి ప్రసన్న) వేధిస్తోందని సిఐ వరదరాజులు (జెమిని సురేష్)కి ఫిర్యాదు చేయగా తన భర్తే తనను అనుమానంతో వేధిస్తున్నాడంటూ  సీఐకు ఫిర్యాదు చేస్తుంది. అదే అపార్ట్ మెంట్ లో వున్న రాబర్ట్ (సాయికిరణ్ కోనేరి) వీరిద్దరూ కలిసి తనను మానసికంగా, లైంగికంగా వేధిస్తున్నారని సీఐకు చెబుతాడు.  ఈ క్రమంలో ధనుర్భాక్షి(కిరిటీ) ఓ వేశ్యతో సన్నిహితంగా వుంటూ ఆ యువతని లోబరుచుకుని అతి కిరాతకంగా హత్య చేస్తాడు. ఈ కేసుల వెనుక ఉన్న కారణాలను ఎంక్వయిరీ చేసేందుకు సిఐ వరదరాజులు తన సహచరుడైన పోలీసు ఆఫీసర్ (కిశోర్ రెడ్డి)ను నియమిస్తాడు. పోలీసు ఆఫీసర్ (కిశోర్ రెడ్డి) దర్యాప్తులో ఎలాంటి విషయాలు బయటపడ్డాయి ? ఆ తరువాత ఏమి జరిగింది అనేదే మిగతా సినిమా కథ.
నటీనటులు
రాంప్రసాద్
 నజియా ఖాన్
 జెమినీ సురేష్
కిరీటి దామరాజు
 సాయి ప్రసన్న
 సాయికిరణ్ కోనేరి 
 దివ్య డి
 అద్వైత చౌదరి   
  కిశోర్ రెడ్డి చెలివేరి 
 రిధి ఒబెరాయ్ 
 వెంకట్ దుగ్గిరెడ్డి 
మూలాలు

బయటి లింకులు


వర్గం:2025 తెలుగు సినిమాలు